Správa zo zahraničnej pracovnej cesty
1.  Účastníci ZPC
Mgr. Daniela Tóthová – oddelenie vzťahov s verejnosťou (AJ, TJ, FJ)
- CVTI SR, Lamačská cesta 8/A, 811 04 Bratislava

2.  Zahraničná pracovná cesta
Názov podujatia:	Steering Committee a  stretnutie partnerov projektu „FORT – Fostering Continuous Research and Technology Application“ (ďalej len FORT)
Miesto konania:	MFG Innovation Agency for ICT and Media
	Breitcheidstrasse 4
	Stuttgart, Nemecko
Termín konania: 	05. – 07. 12. 2011
Organizátor 
podujatia: 	MFG Innovation Agency for ICT and Media Stuttgart– partner projektu  
	FORT
Účel cesty:	Účasť na stretnutí  partnerov projektu FORT 
Financovanie:	Výdavky na cestu budú refundované z prostriedkov projektu FORT spolufinancovaného z ERDF, v rámci Operačného programu Stredná Európa. 

3.  Rámcový program pobytu

05.12.2011	13.00 hod. - odchod z Bratislavy autobusom do Viedne, odlet Viedeň - Stuttgart		
06.12. 2011	13.00 – 18.00 hod. Predstavenie priebežných výsledkov v  pracovných balíkoch projektu (WP1, WP2, WP3)
06. 05. 2011	9.00 – 14.30     Predstavenie priebežných výsledkov v  pracovných balíkoch projektu (WP 4, WP5), diskusia, Steering Meeting
	19.00 hod.  odlet Stuttgart – Viedeň.
4.  Stručný priebeh rokovaní, resp.  študijného pobytu

06.12. 2011
Pracovný balík WP1 – Manažment
Danica Svetec - TechnoCenter at the University of Maribor
-	zhrnutie dôležitých termínov vo vykazovaní projektu;
-	upozornenie na niektoré podmienky čerpania prostriedkov (do konca 3. semestra treba vyčerpať 75% rozpočtu);
-	upozornenie na chystané zmeny v projekte týkajúce sa zmeny názvu a riaditeľa PP6.
Pracovný balík WP 2 - Komunikácia, manažment znalostí a diseminácia 
Kinga Homolay - University of Debrecen 
-	predstavenie základných bodov Plánu komunikácie, ktorý bol v rámci WP2 vypracovaný, a po pripomienkach od partnerov projektu uzavretý; 
-	ukážky informačného letáku o projekte v angličtine. Partneri projektu si môžu brožúry preložiť do národných jazykov alebo vytvoriť vlastné národné verzia propagačných materiálov (brožúra, leták, roll-up, záložky) podľa svojich možností a rozpočtu;
-	ukážka propagačných predmetov projektu, ktoré budú partnerom dodané; 
-	informácie o novinkách a aktivitách projektu, ktoré treba zverejniť na  webovej stránke projektu, majú členovia posielať koordinátorovi projektu (Danica Svetec);
-	predstavenie spoločného zoznamu médií a zoznamu zainteresovaných subjektov (stakeholders); zoznamy sú v prístupné v pracovnej zóne webu, partneri projektu sa zaviazali ich aktualizovať a dopĺňať.
Pracovný balík WP 3 - Budovanie inovačnej kultúry
Lucio Poma - Ferrara Research Consortium
-	správa o výsledkoch prieskumu inovačných politík a programov – predstavenie pracovnej verzie súhrnnej správy, ktorá bude ešte pripomienkovaná partnermi projektu;
-	partneri dodajú k regionálnemu súhrnu inovačných politík a programov charakteristiku svojho regiónu;
-	odporúčania, ktoré budú vychádzať z prieskumu, budú mať rozdielne okruhy tém, spoločné budú napr. podpora mikropodnikania a SME, podpora vytvárania dlhodobých pracovných pozícií a pod. 

06. 05. 2011
Pracovný balík WP 4 - Networking a školenie klastrových manažérov a manažérov pre transfer technológií
Aleš Zorc - TechnoCenter at the University of Maribor
-	predstavenie výsledkov prieskumu tréningových potrieb manažérov TT a klastrov (najviac respondentov bolo zo Slovenska);
-	výsledná analýza bude v januári zaslaná partnerom projektu;
-	zhrnutie výsledkov bude možné získať za jednotlivé regióny a analyzovať;
-	diskusia o zameraní tréningov. 
Pracovný balík WP 5 - Nadnárodný priestor pre realizáciu inovatívnych myšlienok
Valentina Grillea - MFG Innovation Agency for ICT and Media Stuttgart
-	zhrnutie plánu akcií Innovation Open House Event – potvrdenie termínov a témy akcie;
-	predstavenie pripravovanej akcie Innovation Open Forum v Heidelbergu ako vzoru takýchto akcií (organizované ako tzv. pitch events, tj. návrhy sú predstavené v krátkych časových úsekoch – max. 8 min. a max. 20 slidov + 5 minút otázky poroty);
-	návrh spôsobu organizácie akcie, zloženia odbornej poroty a využitia inovačných voucherov;
-	v odbornej porote bude vždy zastúpenie partnera projektu FORT; inštitúcia,  ktorá bude svoj Innovation Open House Event organizovať, osloví partnerov projektu s návrhom členstva v porote;
-	MGF zostaví návrh textu výzvy pre účastníkov Innovation Open House Event a návrh vhodných a zakázaných spôsobov využitia voucheru, ktoré budú partneri projektu pripomienkovať;
-	pri budovaní nadnárodnej  inovačnej platformy sa predpokladá vybudovanie siete kontaktov na manažérov TT, klastrov, inovačné centrá a pod.. Partneri projektu budú využívať rozdielne postupy pri zbieraní kontaktov,  podľa reálnej situácie organizácie problematiky TT a inovácií v danej krajiny (spolupráca s profesionálnymi združeniami, individuálny zber kontaktov a pod.). Databáza kontaktov bude zverejnená na webovej stránke projektu FORT;
-	partneri prijali návrh MGF na pravidelné  mesačné stretnutia predstaviteľov projektu cez skype, prvý navrhnutý termín je 16. január, bližšie informácie a potvrdenie termínu pošle V. Grillea.

5.  Odporúčané závery
Pripraviť vyhodnotenie plnenia projektu za CVTI SR do 15. decembra 2011. 
Zabezpečiť propagáciu projektu, pripraviť propagačné materiály v slovenčine.
Určiť konkrétny dátum konania Innovation Open House Event v CVTI SR (zatiaľ je rámcový termín – 1. aprílový týždeň) a zabezpečiť organizáciu akcie. Zabezpečiť účasť z CVTI SR na Innovation Open House Event partnerských inštitúcií (zoznam s termínmi a témou súťaže o Innovation Voucher) dodá V. Grillea.

6.   Prehľad prinesenej dokumentácie a miesto jej uloženia
Prezentácie pracovných príspevkov budú zverejnené na webovej stránke projektu FORT.

7.   Osobitne vyhodnotený očakávaný prínos ZPC
Účasť na úvodnom stretnutí ako i na ďalších plánovaných stretnutiach partnerov projektu FORT je nevyhnutná. Osobitným prínosom tohto podujatia bolo dohodnutie pracovných pravidiel konania Innovation Open House Event, formy použitia voucherov pre víťazov a zrekapitulovanie priebežných výsledkov spolupráce pri prieskume národných a regionálnych inovačných programov a politík (WP3) a pri prieskume vzdelávacích potrieb manažérov TT a klastrov (WP4).

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. Získané informácie budú ďalej priamo tlmočené kolegom zapojeným do implementácie projektu FORT.

Súhlasím so zverejnením správy na internete

Správu vypracoval: Mgr. Daniela Tóthová		..............................
Dátum: 12. 12. 2011
Správu schválil:  prof. RNDr. Ján Turňa, CSc. (riaditeľ) 	..............................